Kristian Siem

Kristian Siem (født 7. februar 1949) er en norsk forretningsmann. Siem er styreformann i Subsea 7 og Siem Industries, et tidligere børsnotert selskap med eierinteresser i olje- og gassindustrien samt shipping.

Faren var en av skipsreder Fred. Olsens nære medarbeidere, og det var i dennes skipsrederi at Kristian Siem startet sin karriere.Lars Magne Sunnanå, «Vraker pappas scene» i Aftenposten, på nett i E24.no den 27. juli 2009. Han jobbet for Olsen til 1978, da han kjøpte seg en billig oljerigg som i dag har navnet Borgsten Dolphin.Tore Stensvold, «Langsiktighet lønner seg på kort sikt» i Teknisk Ukeblad den 14. oktober 2011.

Siem har vært styreformann og hovedaksjonær i Norwegian Cruise Line. Siem har bodd flere år i Sveits, og bestemte seg sommeren 2009 for å flagge hjem sin flåte til Norge.

 Ramme Gaard i Hvitsten 
I 2024 kjøpte Siem Petter Olsens livsverk Ramme Gaard etter at Olsen gikk personlig konkurs.

 St. Olavs Orden 
Kongen utnevnte i 2011 Siem til ridder av 1. klasse av St. Olavs Orden «for hans innsats for næringslivet.»

 Familie 
Han er sønn av industrimannen Martin Siem (1915–1996) og Inger Aagard (1916-2012). Også broren Ole Martin Siem (født 1956) er finansmann.

Kristian Siem er gift med britiske Karen Ann Moross. De er foreldre til musikeren Sasha Kathrine Siem (født 1984), fiolinisten Charles Maximilian Siem (født 1986), Sophie Madeleine Siem (født 1988) og Louisa Tatiana Kristianne Siem, alle oppvokst i London der Siem bosatte seg i 1980-årene.

 Referanser 

Kategori:Norske investorer
Kategori:Riddere av 1. klasse av St. Olavs Orden
Kategori:Personer fra Oslo
Kategori:Fødsler i 1949